રાજ્યમાં ફી નિયમન અધિનિયમ કાયદો હોવા છતાં તેનું પાલન કરવામાં તંત્ર વામણું પુરવાર થઇ રહ્યું છે. બે સત્રથી શિક્ષણ ફીનો વિવાદ ચાલી રહ્યો છે. આ ફી વિવાદનો હજુ નિકાલ આવ્યો નથી ત્યાં નવો મુદ્દો આવ્યો છે. ફીને નિયંત્રિત કરવા માટે FRCની સ્થાપના કરવામાં આવી છે પરંતુ કેટલીક સ્કૂલ અદાલતમાં કેસ લડી રહી હોવાથી મનમરજી મુજબની ફી વસુલે છે. જે લોકોએ ફી નથી ભરી તે વિદ્યાર્થીઓને સ્કૂલોએ પ્રવેશ આપવાની ના પાડી છે. વિદ્યાર્થીઓ પાસે નવા સત્રની સાથે જૂના સત્રની ફી પણ માગવામાં આવે છે. ફી નહિ ભરવા પર LC આપવા લાગ્યા છે અને LC પર ફી નહિ ભરવાનું કારણ લખવામાં આવ્યું છે, જેને કારણે બાળકોને બીજી સ્કૂલોમાં પણ પ્રવેશ લેવામાં તકલીફ પડે છે. આ મામલામાં DEO કચેરી દ્વારા કોઈ પગલા લેવામાં આવ્યા નથી.